তো কন্যা সন্তানের ব্যাপারে সবাই এমনতর হাদিস কুরআনের মর্মবাণী সান্ত্বনাস্বরূপ শোনান। কিন্তু তলে তলে প্রত্যেকেই পুত্রসন্তান যাচঞা করেন। কারণ তারা বিশ্বাস করেন বৃদ্ধ বয়সে পুত্র তাদের ভাত,কাপড় ও আশ্রয় দেবে। মেয়েকে মানুষ করে কোনো ফায়দা নাই। তারা তো বিয়ে হলেই পরের ঘরে চলে যাবে। এটা যে কতবড় নিম্নস্তরের মানসিকতা তা বুঝতে মহাজ্ঞানী হওয়ার দরকার নেই। ‘মা’-এর কথা বাদই দিলাম, ‘মা’-এর উদর কি মনে রাখে গোল্ডফিশ সন্তান? নিজের প্রিয়তমা স্ত্রীর দিকে আরেকবার তাকান তো, সব উজার করে দিয়ে কী ভালোই না বাসেন তাকে! তাহলে কন্যা সন্তানে যাদের এত অরুচি বউ ভালোবাসবার গোসাই তারা হন কি করে?